Eigentli hämmer hüt ja Alkohol-freie Tag. Aber wo de René mit em Läppi bewaffnet id Chuchi ghockt isch (parat zum am Reisebricht z schriebe), isch en andere Camper verbii cho und hät 3 Sixpack irisches Bier verbii bracht, will er wieder hei hät müesse und nüme alles hät möge  trinke. Nadisna hät sich en ganze Huufe dütschi Mitcamper um ois versammlet und händ ois (em René) ghulfe, dass irische Bier (wo übrigens no je es Plastikbölleli drin gha hät, mer händ leider nöd usegfunde, für welle Zweck) ghulfe z vernichte. Die ganz Aktion isch immerhin öppe bis am halbi eis am Morge gange. :)